Diari Oficial de la Generalitat Valenciana


Sumari del DOGV 2892, del 18-12-1996 (1996/840356)

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació número 2 de las normes subsidiàries de planejament de Benirredrà.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2892

Data del DOGV
:   18-12-1996

Secció del DOGV
:   ALTRES DISPOSICIONS

Número del document
:   1996/840356


Data del document
:   23-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació número 2 de las normes subsidiàries de planejament de Benirredrà.  
La Comissió Territorial d'Urbanisme de València, en la sessió del dia 23 d'octubre de 1996, va adoptar l'acord següent:  
Vist l'expedient tramés per l'Ajuntament de Benirredrà sobre la modificació número 2 de les normes subsidiàries de planejament, a fectes de l'aprovació definitiva i de conformitat amb els següents:  
Antecedents de fet  
Primer  
L'Ajuntament de Benirredrà, el dia 28 de desembre de 1995, va acordar sotmetre a exposició pública l'expedient de referència, cosa que es va completar mitjançant la publicació de dos anuncis en el Diari Oficial de la Generalitat Valenciana número 2.713, de 21 de març de 1996, i en el diari Levante de 13 de febrer de 1996, amb la presentació d'una al·legació en el termini legalment establit per a fer-ho. En data 25 de setembre de 1996, es va aprovar provisionalment la modificació que ens ocupa.  
Segon  
El projecte consta de memòria, plànols d'informació i plànols d'ordenació.  
S'han aportat tres còpies del projecte, les quals estan correctament diligenciades, si bé en una d'aquestes falten els plànols d'informació general i la guia de carrers aclaridora.  
Tercer  
La modificació presentada conté dos punts:  
- El primer d'aquest té per objecte l'obertura d'un nou vial des de la prolongació del carrer d'Ausiàs March fins a la prolongació del carrer del Pou i el canvi d'ús de l'illa de cases compresa entre els carrers d'Ausiàs March, de la Ronda, del Pou i la nova creació anteriorment referida, que passa a residencial amb ordenació en illa de cases tancada. Amb requalificació de 780 metres quadrats de zona verda al costat de l'actual parc públic.  
- El segon punt es refereix a la modificació de l'article del títol V, «Nucli urbà», apartat A, «Nucli urbà residencial», que significa l'ampliació dels usos permesos, amb introducció del de petits tallers industrials d'explotació familiar; la nova redacció és la següent:  
"L'ús principal és el de residència habitatge.  
Els usos permesos són: comercial, petits tallers, hoteler, oficines, sanitari, docent, cultural, esportiu, recreatiu i religiós.  
Es prohibeix la instal·lació d'indústries llevat de petits tallers industrials d'explotació familiar que no superen els següents límits:  
· Nombre màxim d'empleats: 4.  
· Potència màxima de motors: 15 CV.  
· Superfície màxima ocupada: 200 m2."  
A més, es modifica el paràgraf 4 de l'article 24 del títol V, «Nucli urbà», apartat B, «Nucli urbà industrial», i queda redactat de la manera següent:  
Atesa la proximitat d'aquest sector industrial als sectors residencials del nucli urbà, queda prohibida terminantment la instal·lació d'indústries insalubres, nocives i perilloses de grau igual o superior a 1.  
Quant a les qualificades de molestes, s'autoritzaran sempre que quede degudament justificada i garantida la salubritat, no contaminació i evitació de sorolls, vibracions, trepidacions i la resta de molèsties que resulten incompatibles per la proximitat al nucli residencial. I s'hauran de justificar tots i cadascun dels aspectes mitjançant els pertinents informes tècnics, i la propietat n'haurà de garantir el compliment.  
Quart  
Benirredrà té normes subsidiàries de planejament aprovades definitivament per la Comissió Provincial d'Urbanisme el 30 de desembre de 1995.  
Cinqué  
La Comissió Territorial d'Urbanisme, en la sessió del dia 19 de setembre de 1996, va acordar suspendre l'aprovació definitiva d'aquesta modificació fins que no se solucionen les deficiències indicades, amb la presentació, el 8 d'octubre de 1996, de la documentació que les soluciona.  
Sisé  
La Comissió Informativa de la Comissió Territorial d'Urbanisme de València, en la sessió del dia 15 d'octubre de 1996, va emetre un informe sobre el projecte que ens ocupa, i es compleix així allò que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació seguida en el present expedient no era correcta ja que l'aprovació provisional de la modificació de les normes subsidiàries que ens ocupa, l'hauria d'haver realitzada el Ple de l'Ajuntament de Benirredrà i no l'alcalde; en aquest sentit, l'article 22.2.c) de la Llei 7/19627, Reguladora de les Bases de Règim Local. Se soluciona l'esmentada deficiència per mitjà de l'aprovació provisional de la modificació pel Ple de l'Ajuntament en la sessió del dia 25 de setembre de 1996.  
Segon  
De conformitat amb el que s'ha dit, l'Ajuntament de Gandia va presentar un escrit d'al·legacions segons el qual s'oposava a l'aprovació del punt 1 de la modificació, ja que el nou vial previst passava per terrenys del seu terme municipal, i s'indicava la procedència que aquest vial s'ubicara completament en terrenys del terme municipal de Benirredrà. Al·legació que l'Ajuntament d'aquest últim terme municipal va estimar.  
Tercer  
Pel que fa a aquest punt, es proposa un canvi d'ordenació de la parcel·la indicada, que passa de sòl urbà residencial amb ordenació oberta-habitatges unifamiliars a sòl urbà residencial amb ordenació en illa de cases tancada-habitatges unifamiliars. La illa de cases en qüestió tenia assignat inicialment en el plànol un ús industrial, si bé en les ordenances s'establia la possibilitat que amb el consentiment dels propietaris i l'aprovació de l'Ajuntament passara a tenir un ús residencial, extensió oberta unifamiliar, aquesta possibilitat es produeix per mitjà d'acord de 14 de setembre de 1992 subscrit per totes les parts, per la qual cosa es conclou l'ús residencial d'aquesta.  
Es justifica l'increment de l'aprofitament lucratiu, mitjançant la previsió d'un augment per a dotacions proporcional al mencionat increment, i satisfer d'aquesta manera l'exigència prevista en l'article 55.3 de la Llei Reguladora de l'Activitat Urbanística.  
Quart  
La Comissió Territorial d'Urbanisme és l'òrgan competent per a emetre el dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora de l'Activitat Urbanística, en relació amb l'article 10.A per remissió de l'article 9.1 ambdós de Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme, en la sessió el dia 23 d'octubre de 1996, acorda:  
Aprovar definitivament la modificació número 2 de les normes subsidiàries de planejament de Benirredrà.  
L'Ajuntament de Benirredrà haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això, sense perjudici que s'hi puga presentar qualsevol altre recurs que s'estime oportú.  
València 23 d'octubre de 1996.- El secretari de la Comissió Territorial d'Urbanisme: José-Manuel Palau Navarro.